CELEX: 32017R0077
Language: et
Date: 2017-01-16 00:00:00
Title: Nõukogu rakendusmäärus (EL) 2017/77, 16. jaanuar 2017, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

17.1.2017   
            
            
               ET
            
            
               Euroopa Liidu Teataja
            
            
               L 12/24
            
         NÕUKOGU RAKENDUSMÄÄRUS (EL) 2017/77,
   16. jaanuar 2017,
   millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, (1) eriti selle artikli 46 lõiget 2,
   ning arvestades järgmist:
   
               (1)
            
            
               Nõukogu võttis 23. märtsil 2012 vastu määruse (EL) nr 267/2012.
            
         
               (2)
            
            
               Nõukogu otsuse (ÜVJP) 2017/83 (2) kohaselt tuleks mitu üksust välja jätta määruse (EL) nr 267/2012 IX lisas esitatud selliste isikute ja üksuste loetelust, kelle suhtes kohaldatakse piiravaid meetmeid.
            
         
               (3)
            
            
               Üldkohtu poolt kohtuasjades T-182/13, (3) T-433/13, (4) T-158/13, (5) T-5/13 (6) ja T-45/14 (7) tehtud otsuste kohaselt ei kuulu Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH ja Naser Bateni määruse (EL) nr 267/2012 IX lisas esitatud selliste isikute ja üksuste loetellu, kelle suhtes kohaldatakse piiravaid meetmeid.
            
         
               (4)
            
            
               Euroopa Kohtu poolt kohtuasjas C-200/13 P (8) tehtud otsuse kohaselt ei kuulu Bank Saderat Iran määruse (EL) nr 267/2012 IX lisas esitatud selliste isikute ja üksuste loetellu, kelle suhtes kohaldatakse piiravaid meetmeid. Sellest tulenevalt tuleks kõnealusest lisast välja jätta kanne Bank Saderat PLC (London) kohta.
            
         
               (5)
            
            
               Määrust (EL) nr 267/2012 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 267/2012 IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. jaanuar 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 88, 24.3.2012, lk 1.
   
      (2)  Nõukogu 16. jaanuari 2017. aasta otsus (ÜVJP) 2017/83, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (vt käesoleva Euroopa Liidu Teataja lk 92).
   
      (3)  Üldkohtu 10. juuli 2014. aasta otsus kohtuasjas Moallem Insurance Co. vs. Euroopa Liidu Nõukogu, T-182/13, ECLI:EU:T:2014:624.
   
      (4)  Üldkohtu 5. mai 2015. aasta otsus kohtuasjas Petropars Iran Co. jt vs. Euroopa Liidu Nõukogu, T-433/13, ECLI:EU:T:2015:255.
   
      (5)  Üldkohtu 15. septembri 2015. aasta otsus kohtuasjas Iranian Aluminium Co. (Iralco) vs. Euroopa Liidu Nõukogu, T-158/13, ECLI:EU:T:2015:634.
   
      (6)  Üldkohtu 18. septembri 2015. aasta otsus kohtuasjas Iran Liquefied Natural Gas Co. vs. Euroopa Liidu Nõukogu, T-5/13, ECLI:EU:T:2015:644.
   
      (7)  Üldkohtu 18. septembri 2015. aasta otsus kohtuasjas HTTS Hanseatic Trade Trust & Shipping GmbH ja Naser Bateni vs. Euroopa Liidu Nõukogu, T-45/14, ECLI:EU:T:2015:650.
   
      (8)  Üldkohtu 21. aprilli 2016. aasta otsus kohtuasjas Euroopa Liidu Nõukogu vs. Bank Saderat Iran, C-200/13 P, ECLI:EU:C:2016:284.
   
      LISA
      Määruse (EL) nr 267/2012 IX lisa I.B osas toodud loetelust jäetakse välja allpool loetletud üksusi käsitlevad kanded.
      I.   Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused.
      
      B.   Üksused
      
      
         
                     „7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (teise nimega Niksa Nirou)
                  
               
                     65.
                  
                  
                     West Sun Trade GmbH
                  
               
                     159.
                  
                  
                     Oil Industry Pension Fund Investment Company (OPIC)“.